Peter Hessler

Peter Benjamin Hessler (sündinud 14. juunil 1969) on USA ajakirjanik. Ta sai tuntuks kahe Hiina-teemalise raamatuga: "Jõelinn: Kaks aastat Jangtse jõel" ("River Town: Two Years on the Yangtze", 2001) ja "Ennustusluud: Reis Hiina minevikus ja olevikus" ("Oracle Bones: A Journey Between China's Past and Present", 2006). Peter Hessler kasvas üles Columbia linnas Missouri osariigis ja lõpetas 1988. aastal Hickmani keskkoolis. Tema isa oli Missouri ülikooli sotsioloogiaprofessor ja ta ema õpetab ajalugu Columbia kolledžis Missouris. Keskkoolis hakkas Hessler tundma huvi kirjanduse ja kirjutamise vastu. Ta õppis inglise keelt ja loovkirjutamist Princetoni ülikoolis, kus osales John McPhee kirjutamisseminaris. Hessler lõpetas ülikooli 1992. aastal ning võitis Rhodesi stipendiumi, et jätkata inglise keele ja kirjanduse õpinguid Oxfordi ülikoolis. 1996 astus ta Rahukorpusesse ja veetis kaks järgmist aastat, õpetades inglise keelt Hiinas, Fulingi linna keskkoolis. 1999. aastast elab ta Pekingis, töötades vabakutselise kirjaniku ja ajakirjanikuna. Hessler on abielus kirjaniku ja ajakirjaniku Leslie T. Changiga. Peter Hessleri hiinakeelne nimi on 何|伟 (He Wei, Hé Wěi). Hessler oli ajakirja The New Yorker Pekingi korrespondent ja National Geographicu kaastööline. Ta on avaldanud artikleid ajalehtedes Atlantic Monthly, New York Times, Boston Globe, Wall Street Journal ning teistes Ameerika ajakirjandusväljaannetes. Hessler on tuntud eelkõige oma kahe autobiograafilise Hiina-raamatu järgi. "Jõelinn: Kaks aastat Jangtse jõel" (2001) kirjeldab tema kaheaastast tööd Rahukorpuse liikme ja keeleõpetajana Fulingi linnas Hiinas; raamat võitis Kiriyama auhinna. "Ennustusluud: Reis Hiina minevikus ja olevikus" koosneb artiklitest, mille ta kirjutas Pekingis elades. Ehkki Hessler käsitleb peamiselt tavaliste inimeste elu, keskendumata poliitikale, kirjeldavad need siiski inimeste elulugude kaudu ajaloolisi ja poliitilisi sündmusi, näiteks kultuurirevolutsiooni. Raamatu keskseteks teemadeks on arheoloog Chen Mengjia ja tema naise, luuletaja ja tõlkija Zhao Luorui (ehk Lucy Chao) elulugu ning Hessleri tuttava uiguuri poliitiliselt motiveeritud emigreerumine Hiinast USAsse. Ennustusluud: Reis Hiina minevikus ja olevikus (2006; eesti keeles 2010, tlk Olavi Jaggo) Jõelinn: Kaks aastat Jangtse jõel (2001) Country Driving: A Journey from Farm to Factory (ilmub kirjastuses HarperCollins 9. veebruaril 2010) Hessler, Peter. "Tibet Through Chinese Eyes". The Atlantic. "Voices - Peter Hessler in China". National Geographic. Juuni 2006. Hessler, Peter (12. jaanuar 2009). "Letter from China: Strange Stones". The New Yorker. 84 (44): 30–35. Abstract ""Two Years on the Yangtze" - Peter Hessler speaks at Google". Google Author Series. 11.05.2006. ""Oracle Bones" - Peter Hessler speaking at the Boston Athenaeum". WGBH Forum Network. 16.05.2006. "Peter Hessler profiled on Rolf Pott's Vagabonding". Spence, Jonathan (30.04.2006). "'Oracle Bones' by Peter Hessler - Sunday Book Review". The New York Times. "Dr. Moira Gunn speaks with Peter Hessler on Tech Nation". IT Conversations. 08.08.2006. "Time's Asian Journey | China: Changing Course". Time's Asian. 11.08.2003. Originaali arhiivikoopia seisuga 14.08.2003. "Terry Gross speaks with Peter Hessler on Fresh Air". NPR. 01.02.2001. "Meet the Writers - Peter Hessler". Barnes & Noble. "Author Page - Peter Hessler". HarperCollins.